ZMLUVA O DIELO

na prípravu a realizáciu prác, uzatvorená podľa § 536 a násl.                                                                                                                                                Obchodného zákonníka. (ďalej aj ako „Zmluva“)

1. Zmluvné strany

1.1 Zhotoviteľ: Zemné a stavebné práce Ščasný s.r.o.
		925 54 Zemianske Sady 223
		IBAN: SK81 1100 0000 0029 4700 8135
		IČO: 36 253 367
		DIČ: 202 171 43 76
               Elektronická pošta: scasny.patrik@gmail.com
	       Telefón: 0915 462 727
Zástupcovia zhotoviteľa:
vo veciach vykonávania diela: 		
vo veciach prevzatia diela: 		

(ďalej aj ako „zhotoviteľ“)

1.2 Objednávateľ: Obec Gáň
                 Gáň 27, 925 31 Gáň
                 v zastúpení: Mgr. Denisa Ivančíková
                 starostka obce
                 IČO: 00305944
                 Elektronická pošta: obecgan@obecgan.sk
                 Telefón: 031 780 51 04, 0904 514 420

Zástupcovia objednávateľa:
vo veciach vykonávania diela: Ing. Michal Kotman		
vo veciach prevzatia diela: 	Mgr. Denisa Ivančíková	

(ďalej aj ako „objednávateľ“)

2. Predmet Zmluvy:
2.1	Predmetom plnenia tejto Zmluvy je záväzok zhotoviteľa zhotoviť a dodať pre objednávateľa dokončené dielo, , ktorým sa rozumie: „Rekonštrukcia a realizácia chodníka v obci Gáň - vjazdy“
Zhotoviteľ sa zaväzuje, že na základe vypracovanej cenovej ponuky, ktorá bola vybraná objednávateľom ako najvýhodnejšia v rozsahu a za podmienok dojednaných v tejto Zmluve pre objednávateľa vykoná zákazku „Rekonštrukcia a realizácia  chodníka v obci Gáň - vjazdy“. Cenová ponuka je súčasťou Zmluvy.   (ďalej aj ako „dielo“)
2.2	Dielo bude vykonané najmä v súlade s:  
-	základnými požiadavkami na dielo zakotvenými príslušnými právnymi predpismi, technickými normami, príslušnými všeobecne záväznými právnymi predpismi, ktoré sa viažu k predmetu diela, 
-	právoplatným stavebným povolením, ktoré objednávateľ predloží zhotoviteľovi. Číslo stavebného konania OcÚ 2144/2015-SÚ 004/2016
-	projektovou dokumentáciou Ing. arch. Ing. Ján Kováč október 2015, predložená v zákazke 20/2015(ďalej aj ako „dokumentácia“)
-	pokynmi objednávateľa
-	cenovej ponuky obsahujúcej cenu diela vypočítanej na základe dokumentácie objednávateľa. Cenová ponuka tvorí prílohu č. 1 tejto Zmluvy. 
2.3	Objednávateľ sa zaväzuje, že dokončené dielo prevezme, zaplatí za jeho  zhotovenie dohodnutú cenu diela a poskytne zhotoviteľovi dojednané  spolupôsobenie. 
2.4	Predmetom Zmluvy je „Rekonštrukcia a realizácia chodníkov chodníka v obci Gáň- vjazdy“ na základe ponuky zo dňa 06.03.2019.
2.3	Miesto vykonania diela: obec Gán, k.ú. Brakoň parč.č. KNE 54/2, (ďalej aj ako „miesto 
  vykonania diela“). Zhotoviteľ sa oboznámil s miestom vykonania diela pred podpisom  
  tejto Zmluvy. 
2.5	Dielo sa považuje za riadne dokončené ak bolo vykonané  včas a v súlade s bodom 4.1 Zmluvy , pričom nevykazuje žiadne vady a nedorobky.
2.6	Akékoľvek naviac práce alebo zmeny kvality diela môže zhotoviteľ vykonať iba na základe písomného dodatku k Zmluve, prípadne na základe písomného odsúhlasenia vykonania týchto prác a/alebo dodávok objednávateľom. V prípade, ak zhotoviteľ naviac práce a/alebo dodávky vykoná bez dodatku k Zmluve, platí, že ich cena je súčasťou celkovej ceny diela.

3. Povinnosti zhotoviteľa.
3.1	Zhotoviteľ pri realizácii prác dodrží všeobecne záväzné predpisy, technické normy, dojednania tejto Zmluvy, vyjadrenia verejnoprávnych orgánov a poverených organizácií. 
3.2	Zhotoviteľ sa zaväzuje, že dielo vykoná s odbornou starostlivosťou a zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto Zmluvy.
3.3	Zhotoviteľ vykoná dielo na svoje náklady a nebezpečenstvo.
3.4	Zhotoviteľ sa zaväzuje, že vykoná dielo s odbornou starostlivosťou  podľa tejto Zmluvy a jej príloh, vrátane dodania potrebného materiálu a prác, atestov a certifikátov k dodaným tovarom.
3.5	Zhotoviteľ je povinný bez ďalších náhrad pravidelne odpratávať z miesta vykonania diela odpad vznikajúci pri jeho činnosti súvisiacej s vykonaním diela.
3.6	Zákaz nelegálneho zamestnávania: Zhotoviteľ sa týmto zaväzuje, že u fyzických osôb, prostredníctvom ktorých dodáva objednávateľovi dielo podľa tejto Zmluvy, neporuší zákaz nelegálneho zamestnávania podľa zákona č. 82/2005 Z. z. o nelegálnom zamestnávaní v znení neskorších predpisov (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a osobné údaje fyzických osôb, prostredníctvom ktorých mu dodáva dielo, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto informácie a doklady je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania. V prípade, ak zhotoviteľ poruší zákaz nelegálneho zamestnávania, objednávateľ je oprávnený požadovať od zhotoviteľa zmluvnú pokutu vo výške 4000 ,-EUR. V prípade, ak na základe § 7b ods. 5 zákona o nelegálnom zamestnávaní (účinného od 18.06.2016) bude kontrolným orgánom objednávateľovi uložená pokuta  prevyšujúca výšku zmluvnej pokuty dohodnutej v predchádzajúcej vete, objednávateľ, má právo požadovať od zhotoviteľa zmluvnú pokutu vo výške pokuty udelenej kontrolným orgánom. 

4. Čas plnenia
4.1	Zhotoviteľ sa zaväzuje, že dodá objednávateľovi dokončené dielo  v termíne:
-	Začiatok práce: odo dňa protokolárneho odovzdania staveniska (miesta vykonania diela) 
-	Termín odovzdania dokončeného diela: najneskôr do 1 mesiacov od podpisu zmluvy.
4.2	Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve. 4.	Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť pre zhotovenie diela ani po tom, ako ho zhotoviteľ písomne na poskytnutie súčinnosti vyzval. 
4.3	Zhotoviteľ splní predmet diela v mieste plnenia.
4.4	V prípade, ak sa zhotoviteľ omeškal s termínom odovzdania dokončeného diela o viac ako 15 pracovných dní, považuje sa to za podstatné porušenie tejto Zmluvy a objednávateľ právo od tejto Zmluvy odstúpiť. 

5. Spolupôsobenie objednávateľa
5.1.	Zhotoviteľ pri rekonštrukčných prácach dodrží vyhlášku č. 532/2002 Z. z., ako aj všeobecno-technických požiadavky na výstavbu, ako aj všetky bezpečnostné predpisy a nariadenia vzťahujúce sa na dielo.  
5.2.	Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení priestorov, odovzdaní doplňujúcich údajov a podkladov v dotknutom území, v zaujatí stanoviska, ktorých potreba vznikne počas spracovania realizácie. Toto spolupôsobenie poskytne objednávateľ do 3 dní od doručenia požiadavky zhotoviteľa. Pre prípad spolupôsobenia, ktoré objednávateľ nemôže poskytnúť vlastnými silami, dohodnú zmluvné strany osobitnú lehotu. 
5.3.	Objednávateľ zodpovedá za to, že odovzdané podklady sú bez právnych a faktických  závad. 

6. Cena a platobné podmienky
6.1.	Cena za dokončení dielo bola zmluvnými stranami dohodnutá v súlade so zák. č. 18/1996 Z. z. o cenách. Cena predmetu diela: 30 135,22,-€ s DPH
Slovom: tridsaťtisícstotridsaťpäť eur a dvadsaťdva centov. Cena je konečná a zahŕňa všetky náklady zhotoviteľa na vykonanie dokončeného diela. 

6.2.	Ak dôjde k zániku Zmluvy z dôvodu na strane objednávateľa, vzniká dodávateľovi nárok na úhradu vzniknutých nákladov. Cena bude stanovená dohodou zmluvných strán. Ak sa nedosiahne dohoda o cene, požiada zhotoviteľ súd o rozhodnutie. 

6.3.	Zhotoviteľovi vznikne nárok na zaplatenie ceny diela po protokolárnom odovzdaní dokončeného diela objednávateľovi.  Zhotoviteľ vystaví faktúru po protokolárnom odovzdaní dokončeného diela objednávateľovi a na faktúre uvedie nasledovné vyhlásenie: „Zhotoviteľ vyhlasuje, že fakturovaná čiastka je konečnou cenou diela a že okrem nárokov uvedených v tejto konečnej faktúre nemá zo zmluvy o dielo uzatvorenej s objednávateľom žiadne ďalšie nároky a ani v budúcnosti si žiadne iné ako tu uvedené nároky nebude z tohto zmluvného vzťahu voči objednávateľovi uplatňovať, s výnimkou prípadného nároku na úroky z omeškania pre prípad omeškania objednávateľa s úhradou jeho splatných záväzkov.“  Faktúra musí byť opatrená odtlačkom pečiatky a podpisom zhotoviteľa. 
Neoddeliteľnou prílohou faktúry bude:
a)	výkaz výmer skutočne vykonaných prác vyhotovený zhotoviteľom,
b)	objednávateľom podpísaná zápisnica o odovzdaní a prevzatí dokončeného diela, 
c)	protokol podpísaný zo strany objednávateľa, ak sa odstraňovali vady a nedorobky zjavných vád, 
d)	certifikáty zhody materiálu, ktorý bol použitý pri vykonávaní diela, prípadne iné doklady viažuce sa k predmetu diela,
e)	kópia stavebného denníku. 
6.4.	Ak konečná faktúra nebude mať všetky náležitosti dohodnuté v tomto bode Zmluvy a/alebo dohodnuté prílohy a/alebo ak sa zhotoviteľ vo svojom vyhlásení uvedenom na faktúre odchýli od znenia dohodnutého v predchádzajúcom bode, objednávateľ je oprávnený vrátiť ju zhotoviteľovi na doplnenie / prepracovanie, pričom počas tejto doby až do doručenia opravenej faktúry zo strany zhotoviteľa nie je objednávateľ v omeškaní s úhradou vrátenej faktúry; doručením opravenej faktúry začína plynúť nová lehota jej splatnosti. Riadne vystavená faktúra je splatná 15 dní od jej doručenia objednávateľovi. 
6.5.	Zmluvné strany sa dohodli, že v prípade nezrealizovania diela alebo časti diela, zhotoviteľ nebude nezrealizované dielo alebo jeho časti fakturovať vôbec.

7. Zodpovednosť za vady, záruka
7.1.	Zhotoviteľ zodpovedá za to, že dielo je zhotovené podľa tejto Zmluvy. 
7.2.	Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá zhotoviteľ v rozsahu záručnej doby. 
7.3.	Zhotoviteľ nezodpovedá za závady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval. 
7.4.	Záručná doba je 5 rokov a začína plynutím odo dňa protokolárneho odovzdania diela objednávateľovi.
7.5.	Zhotoviteľ sa zaväzuje odstrániť bezplatne oprávnené reklamácie (závady diela) bez zbytočného odkladu, najneskôr však v lehote do 5 dní od uplatnenia reklamácie. Dňom doručenia reklamácie je začaté reklamačné konanie.  V prípade, ak zhotoviteľ reklamovanú vadu v lehote podľa tohto bodu neodstráni, tak je objednávateľ túto vadu oprávnený vadu odstrániť na náklady zhotoviteľa sám, alebo prostredníctvom tretej osoby. Zhotoviteľ sa zaväzuje nároky objednávateľa uhradiť na výzvu objednávateľa. V prípade, ak si strany dohodli zádržné, tak objednávateľ je oprávnený započítať náklady s odstránením vady so zádržným. Reklamačné konanie je skončené dňom odstránenia reklamovanej vady o čom zmluvné strany spíšu záznam o ukončení reklamačného konania. 

8. Protokolárne odovzdanie a prevzatie diela
8.1.	 Protokolárne odovzdanie dokončeného diela: O dokončení diela bude zhotoviteľ informovať objednávateľa prostredníctvom písomného oznámenia zaslaného na adresu objednávateľa uvedenú v záhlaví tejto Zmluvy, spolu s výzvou na prevzatie dokončeného diela minimálne 10 dní pred termínom odovzdania diela. V prípade ak sa termín odovzdania diela posunul dohodou zmluvných strán alebo podľa podmienok tejto Zmluvy, tak objednávateľ stanoví termín k protokolárnemu odovzdaniu dokončeného diela do 10 kalendárnych dní odo dňa doručenia výzvy na prevzatie diela. Zmluvné strany sú povinné zúčastniť sa preberacieho konania. O prevzatí dokončeného diela spíšu zmluvné strany zápisnicu o odovzdaní a prevzatí dokončeného diela, ktoré podpíšu zmluvné strany (ďalej aj ako „zápisnica o odovzdaní a prevzatí dokončeného diela“).   Objednávateľ je oprávnený dokončené dielo prevziať, ak nevykazuje žiadne vady a nedorobky. V prípade, ak v deň protokolárneho odovzdania dokončeného diela budú zistené vady a nedorobky, zmluvné strany spíšu protokol o zistených vadách a nedorobkoch (ďalej aj ako „protokol“), v tomto prípade sa zápisnica o odovzdaní a prevzatí dokončeného diela nepodpíše. Zhotoviteľ je povinný všetky vady a nedorobky spísané v protokole odstrániť v lehote 10 pracovných dní od spísania protokolu. Následne vyzve objednávateľa na prevzatie dokončeného diela minimálne 5 pracovných dní pred predpokladaným protokolárnym odovzdávaním dokončeného diela. Až po odstránení vád a nedorobkov diela je objednávateľ povinný dokončené dielo prevziať a podpísať zápisnicu o odovzdaní a prevzatí dokončeného diela.   

9. Zmluvné pokuty
9.1.	Ak zhotoviteľ nesplní svoj záväzok dodať dokončené dielo v termíne odovzdania diela, zaplatí objednávateľovi zmluvnú pokutu vo výške 0,5% z dohodnutej ceny diela za každý deň omeškania. 
9.2.	Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 7.5. zmluvy.
9.3.	Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania. 

10. Záverečné ustanovenia
10.1.	Túto Zmluvu je možné meniť len písomne formou dodatkov k Zmluve. 
10.2.	Ak niektoré z ustanovení Zmluvy bude z akéhokoľvek dôvodu považované za neplatné alebo nevykonateľné, budú tieto neplatné alebo nevykonateľné ustanovenia považované za oddelené od zvyšných ustanovení, ktoré ostanú medzi zmluvnými stranami v platnosti. 
10.3.	Na predmet tejto Zmluvy sa nevzťahujú autorské práva zhotoviteľa. 
10.4.	Zmluva nadobúda platnosť dňom podpisu a je účinná dňom nasledujúcim po dni jej zverejnenia.
10.5.	Zmluva je vypracovaná v 4 vyhotoveniach, z ktorých každá strana dostane dve vyhotovenia. 
10.6.	Zmluvné strany si Zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.
10.7.	Doručovanie: Zmluvné strany sa dohodli, že všetky písomnosti, ktoré má doručiť/bude doručovať v zmysle tejto Zmluvy ako aj po skončení tejto Zmluvy jedna zmluvná strana druhej zmluvnej strane, budú doručované osobne alebo prostredníctvom pošty doporučene na adresu druhej zmluvnej strany uvedenú v záhlaví tejto Zmluvy, pričom zásielka (písomnosť) sa bude považovať za doručenú dňom jej prevzatia adresátom – zmluvnou stranou, dňom, kedy zmluvná strana odmietne osobne doručovanú alebo poštou doručovanú zásielku prevziať, alebo dňom, kedy pošta vráti doručovanú zásielku odosielajúcej zmluvnej strane ako nevyžiadaná v odbernej (úložnej) lehote alebo s oznámením adresát neznámy, prípadne ako zásielku nedoručenú. Pre vylúčenie pochybností sa fikcia doručenia nevzťahuje na doručovanie faktúry vystavenej Zhotoviteľom Objednávateľovi.
10.8.	Zmluvné strany sa dohodli, že zhotoviteľ je oprávnený postúpiť práva a povinnosti z tejto Zmluvy len s predchádzajúcim písomným súhlasom objednávateľa.

Prílohy:  Dokumentácia
          Cenová ponuka zhotoviteľa 

V Gáni, dňa ..........................2019

Za objednávateľa:                                                	Za zhotoviteľa:

....................................................	........................................................
Mgr. Denisa Ivančíková                                  	  Zemné s stavebné práce
starostka Obce Gáň                                                       Ščasný s.r.o.
				                		  Zast.: Patrik Ščasný, konateľ